বান্দরবান পানি উন্নয়ন বোর্ডের নির্বাহী প্রকৌশলী (চলতি দায়িত্ব) মো. রাকিবুল হাসান বলেন, চলমান প্রকল্পের আওতায় মাতামুহুরী নদীর চকরিয়া উপজেলার বরইতলী ইউনিয়নের পহরচাঁদা গোবিন্দপুরে (বাঘগুজারা রাবার ড্যাম পয়েন্টে) তিনশ মিটার ও পেকুয়া উপজেলার মেহেরনামা অংশে একশ মিটার এলাকায় ৬০ হাজার পাথরের তৈরি ব্লক দ্বারা তীর সংরক্ষণ কাজ শুরু করা হয়েছে। ইতোমধ্যে ৬০ ভাগ মতো ব্লক তৈরির কাজ শেষ হয়েছে। গত মাস পর্যন্ত নদীর তীরে বিপুল পরিমাণ ব্লক ডাম্পিং করার মাধ্যমে প্রকল্পের কাজ অগ্রগামী হয়েছে। অবশিষ্ট কাজ আগামী মাসের মধ্যে শেষ হবে বলে আশা করি।